En mand blev natten til søndag udsat for et groft overfald i Nibe. Tre andre unge mænd gennembankede ham omkring kl. 02.45. Tilsyneladende uden grund. - Han har forklaret, at han havde været i byen i Aalborg og tog natbussen til Nibe. Han stod af på torvet og gik op ad Nørregade, oplyser vicepolitikommissær Bjarne Meng til Nordjyske.dk. De tre unge mænd ville spørge om vej, og sprang derefter på den unge mand. Han blev slået flere gange med knytnæver og blev sparket. Hans ansigt var tydeligt mærket ifølge Bjarne Meng. Alle tre beskrives som værende i alderen 17 til 19 år. Den ene har en stor ørering, kort brunt hår og er i ført mørkt tøj. Der er ingen oplysninger om hans højde, men den anden anden gerningsmand er lavere og mere tæt bygget. En af dem er i ført tøj af mærket Bullrot eller noget lignende, og en anden bar hængerøvsbukser. Nordjyllands Politi vil gerne høre fra vidner eller andre med oplysninger i sagen.

Opsummering:
Tre mænd gennembankede en ung mand i Nibe natten til søndag.